Han har tidligere arbeidet for mange F1-team, blant annet som teknisk direktør for Benetton Formula og Scuderia Ferrari. Han tok et sabbatsår fra sporten i 2007 men vendte tilbake til F1 for 2008-sesongen som teamsjef for Honda Racing F1. Da Honda på slutten av 2008 annonserte at de ville trekke seg fra F1 kjøpte Ross Brawn teamet, som i 2009-sesongen konkurrerte under navnet Brawn GP og vant både fører- og konstruktørmesterskapet. Etter sesongen solgte Brawn teamet sitt til Mercedes-Benz, og ble selv med videre som teamsjef i Mercedes GP.